open-index/open-wikipedia-markdown huggingface dataset:
Bourj Hammoud

**Bourj Hammoud** eller **Burj Hammud** (arabisk برج حموﺪ, armensk Պուրճ Համուտ) er ein forstad nordaust i Beirut i Libanon i Matn distrikt og er ein del av Stor-Beirut. Forstaden er busette av mange armenarar. Bourj Hammoud er eit industriormåde og eit av dei tettast folkesette distrikta i Midtausten.

## Historie
Bourj Hammoud vart grunnlagd av overlevande det armenske folkemordet i 1915 og voks hovudsakleg i 1930-åra. Då dei sjuke og utmatta armenarane som hadde overlevd daudemarsjane i Deir ez-Zor (Syria) nådde Beirut etter Det osmanske riket kollapsa, fekk dei løyve til å bygge skur på austbreidda av Beirutelva som på den tida var eit myrlendt område. Dei fekk så løyve til å reise hus og bygningar som framleis står i dag. I 1952 vart Bourj Hammoud ein sjølvstendig kommune og er i dag ein del av Nord-Metn. 

Bourj Hammoud og kommunen vart grunnlagd av den armensk-katolske presten Paul Ariss, som la grunnlaget for den livlege byen og senteret for det armenske samfunnet i Libanon. Han var i lang tid ordførar i kommunen. Hovudgata i Bourj Hammoud er kalla opp etter han. 

I den tidlege tida var det to rivaliserande armenske politiske parti i byen, den armenske revolusjonsføderasjonen og Det sosialdemokratiske Hunchaki-partiet, som kjempa om kontroll i den nyoppretta slummen. Dette førte til forskjellige kranglar og attentat i det armenske miljøet i Libanon. Det heile toppa seg under Libanonkrisa i 1958, då dei to paria og støttespelarane deira vart poliserte på grunn av ein religiøs strid over kva katolikos som skulle leie Den armenske apostoliske kyrkja. Forholdet mellom dei to partane betra seg utover i 60- og 70-åra. 

### Borgarkrig
Den libanesiske borgarkrigen truga det armenske samfunnet i Beirut. Armenarar følte dei måtte halde saman i denne urolege tida, og samla seg i Bourj Hammoud. Mange armenarar tok til våpen for å forsvare byen mot motstandardane, men dei armenske politiske partia prøvde å halde seg nøytrale så best dei kunne. På grunn av dette utøvde maronittiske militsgrupper sterkt press mot armenarane og gjekk til og med til angrep på eit kvarter i Bourj Hammoud.

### Israel-Libanon-konflikten i 2006
Under Israel-Libanon-konflikten i 2006 tok kyrkjene og skulane i Bourj Hammoud i mot flyktningar, og gav dei mat og ly. Etter konflikten føreslo Tyrkia å sende somme av soldatane sine til Libanon som ein del av UNIFIL. Dei fleste armenarane var sterkt i mot dette. Dei heldt demonstrasjonar mot dei tyrkiske styrkane i Bourj Hammoud.

## Geografi
Bourj Hammoud ligg like utafor hovudvegen og er omgjeve av Dora, Karantina, Sin el Fil og Achrafieh.

Dei fleste bustadområda og husa i Bourj Hammoud vart bygde frå 1930-åra til 1970-åra. Dei er som regel to til fire etasjar høge. 

## Kjende folk frå Bourj Hammoud
* Hassan Nasrallah &ndash; leiar for Hizbollah
* Pierre Chammassian &ndash; komikar

## Sjå òg
*armenarar i Libanon

## Kjelder

**Denne artikkelen bygger på «[[:en:Bourj Hammoud|Bourj Hammoud]]» frå ,  den 22. august 2014.* 
*** oppgav desse kjeldene:*

## Bakgrunnsstoff
*Offisiell nettstad
*Bilete av Bourj Hammoud
Dora i Libanon

**Dora** (arabisk الدورة) er ein forstad nord for Beirut i Matn distrikt i Libanonfjella guvernement. Forstaden har handels- og bustadområde. Dora vert administrert av Bourj Hammoud kommune.

## Demografi
Dora er hovudsakleg ein kristen forstad i Beirut, men folk frå andre trusretningar bur her òg. Utanlandske arbeidarar, hovudsakleg egyptarar, irakarar og folk frå Sri Lanka bur i dei billigare områda.

## Økonomi
Dora er ein av dei travlaste forstadane i Beirut med mange føretak og fabrikkar. Dora handelssenter er eit fleirbrukssenter og eit av dei største kjøpesentera i Libanon, City Mall. Her er òg kino.

## Kjelder

**Denne artikkelen bygger på «[[:en:Dora i Libanon|Dora i Libanon]]» frå ,  den 23. august 2014.* 
*** oppgav desse kjeldene:*
Daychounieh

**Daychounieh** (arabisk   الديشونية  , *Al-Dayšūniyat*, òg skrive *Al-Daychounieh*) er ein landsby i Matn distrikt i Libanonfjella guvernement i Libanon. Daychounieh er ein del av Mansourieh kommune.

## Geografi
Daychounieh ligg 21&nbsp;km frå hovudstaden Beirut, 26&nbsp;km frå provinshovudstaden Baabda og 15&nbsp;km frå distriktssenteret Jdeideh.

Beirutelva flyt aust til vest frå Libanonfjella, gjennom Daychounieh til Middelhavet.

## Demografi
I 2009 hadde Daychounieh kring 800 innbyggjarar.

## Kjelder

**Denne artikkelen bygger på «[[:en:Daychounieh|Daychounieh]]» frå ,  den 22. august 2014.* 
*** oppgav desse kjeldene:*
Cornet Chahwan

**Cornet Chahwan** (arabisk قرنة شهوان, òg skrive **Kornet Chehwan**) er ein mellomstor by i Libanonfjella i Metn distrikt i Libanon. Cornet Chahwan er kommunesenteret for fire landsbyar, som i tillegg til Cornet Chahwan er Ain Aar, Beit El Kikko og Hbous. Totalt dekkjer kommunen kring 5 kvadratkilometer, og av dette er over 30 % grøntareal. 

Byen har kring 30&nbsp;000 innbyggjarar, dei fleste av dei katolikkar. Byen er setet for det maronittiske erkebispesetet i Matn. Det ligg mange kyrkjer i byen, mellom anna den historsike St. Peter og Paulus-kyrkja.

## Kjelder

**Denne artikkelen bygger på «[[:en:Cornet Chahwan|Cornet Chahwan]]» frå ,  den 22. august 2014.* 
*** oppgav desse kjeldene:*



## Bakgrunnsstoff
*Offisiell nettstad 

## Kjelder

**Denne artikkelen bygger på «[[:en:Cornet Chahwan|Cornet Chahwan]]» frå ,  den 22. august 2014.* 
*** oppgav desse kjeldene:*
Nabay

**Nabay** er ein kommune i Matn distrikt i Libanonfjella guvernement i Libanon. Nabay ligg 16&nbsp;km frå hovudstaden Beirut. Han ligg 500&nbsp;moh, og strekkjer seg over 388&nbsp;hektar.

Av stader i nærleiken finn ein Ramiyah, Bsalim, Majdub og Al Mutaylib. Dei næraste større byane er Tripoli, Batroun, Byblos, Beirut, Saida og Tyr.

## Kjelder

**Denne artikkelen bygger på «[[:en:Nabay|Nabay]]» frå ,  den 23. august 2014.* 
*** oppgav desse kjeldene:*
Rabieh

**Rabieh** (arabisk الرابية) er ein forstad heilt nord i Stor-Beirut i Libanon, kring 20 minuttars køyretur frå Beirut. Han ligg ved foten av Libanonfjella, på vegen til Bikfaya. Rabieh fekk ein kraftig auke i folketalet seint i 1980-åra, etter den libanesiske borgarkrigen. Dei fleste innbyggjarane i Rabieh er kristne, og vert rekna som eit av dei dyraste områda å busette seg i Libanon. Det ligg mange flotte villaer i åssida. 

## Kjelder

**Denne artikkelen bygger på «[[:en:Rabieh|Rabieh]]» frå ,  den 23. august 2014.* 
*** oppgav desse kjeldene:*
Roumieh

**Roumieh** er ein landsby nordaust for Beirut i Libanon. Han er omgjeve av furukledde åsar og ligg 5-10 minuttars køyretur frå kysten. Roumieh er kjend som ein behageleg, vakker fjellandsby med mange hagar. 

I tillegg til furuskogar vert det dyrka vindruer, fiken, oliven og timian. Landsbyen er kjend for produksjonen av Arak.

Landsbyen består hovudsakleg av maronittiske katolikkar og gresk-katolikkar, men òg gresk-ortodokse og armensk-ortodokse. Han har kring 5000 innbyggjarar. 

«Roumieh» kjem frå arameisk, som tyder «åsar» refererer til det lokale terrenget. 

## Historie
Landsbyen vart grunnlagd kring 1500, men det var først på 1900-talet han byrja å vekse. Med ein diaspora i vesten og Latin-Amerika vart landsbyen velståande samanlikna med liknande landsbyar, og innbyggjarane vart i aukande grad utdanna. 

## Kjelder

**Denne artikkelen bygger på «[[:en:Roumieh|Roumieh]]» frå ,  den 23. august 2014.* 
*** oppgav desse kjeldene:*
Dekwaneh

**Dekwaneh** (arabisk ** دكوانة **, **Dikwene** eller **Dekweneh**) er ein forstad nord for Beirut i Matn distrikt i Libanonfjella guvernement i Libanon. Folkesetnaden er hovudsakleg maronittiske kristne. Tel al-Zaatar, ein UNRWA-styrt palestinsk flyktningleir som huste 50&nbsp;000-60&nbsp;000 flyktningar og som var åstad for Tel al-Zaatar-massakren låg i utkanten av byen.

## Arkeologi
**Dekwaneh I** ligg kring 700 m nordvest for Mar Roucos-klosteret, i nokre raviner på vestsida av ein r ygg. Her vart det funne flintreiskap frå Acheuléen i tillegg til store mengder avfall frå midtre eldre steinalder som indikerer at det var ein fabrikk på den tida.

**Dekwaneh II** inneheld òg flintreiskapar frå Qaraoun-kulturen frå yngre steinalder med massive økser, hakker og skraper. Andre reiskapar frå yngre steinalder vart funne på staden.

## Kjelder

**Denne artikkelen bygger på «[[:en:Dekwaneh|Dekwaneh]]» frå ,  den 23. august 2014.* 
*** oppgav desse kjeldene:*
Jouret el ballout

**Jouret el ballout** er ein landsby i Metn i Libanon, omgjeve av Broumana, Kenabet Broumana, Baabdat og Roumieh. Han har eit flott utsyn over Beirut, og ligg berre 7 minuttar med bil frå byen. 

## Kjelder

**Denne artikkelen bygger på «[[:en:Jouret el ballout|Jouret el ballout]]» frå ,  den 23. august 2014.* 
*** oppgav desse kjeldene:*
Keserwan distrikt

**Keserwan** (arabisk **قضاء كسروان**, Qadaa' Keserwèn) er eit distrikt (*[[qadaa]]*) i Libanonfjella guvernement i Libanon, nordaust for hovudstaden Beirut. Administrasjonssenteret er Jounieh.

## Etymologi

Historiske kjelder indikerer at namnet kom frå leiaren av maronittane, prins Kosra, som vann eit avgjerande slag mot omajadane som invaderte Libanonfjella tidleg på 700-talet.

## Byar og landsbyar
*Adma
*Ain Al Rihaneh
*Ain El Delbeh
*Aintoura
*Ajaltoun
*Aramoun
*Ashqout
*Aazra
*Bkerké
*Ballouneh
*Batha
*Becharry
*Bezhel
*Bzoummar
*Chahtoul
*Daraya
*Daroun
*Dlebta
*Faitroun
*Faraya
*Ghazir
*Ghebaleh
*Ghineh
*Ghosta
*Harissa
*Hrajel
*Jeita
*Jounieh
*Jouret Bedran
*Jouret el Termos
*Jouret Mhad
*Jwar El Hous
*Kaslik
*Kfardebian
*Kfaryassine
*Kfour
*Kleiat
*Mayrouba
*Nammoura
*Rayfoun
*Safra
*Sarba
*Sehaileh
*Tabarja
*Yahchouch
*Zouk Mikael
*Zouk Mosbeh

## Kjelder

**Denne artikkelen bygger på «[[:en:Keserwan District|Keserwan District]]» frå ,  den 23. august 2014.*
Bjørn (fleirtyding)

**Bjørn** kan syne til:

* Bjørn, ei gruppe pattedyr, 
* Namnet Bjørn
* Den vesle bjørnen, eit stjerneteikn
* Den store bjørn, eit stjerneteikn
* I.L. Bjørn, eit idrettslag frå Gaupne i Sogn og Fjordane
* Bjørn i Dønna, ein stad på Dønna i Nordland
Hans Jacob Hofgaard

**Hans Jacob Hofgaard** () var ein norsk gardbrukar og stortingmann.

Hofgaard var fødd i Drammen, son til ein proprietær. Han vart utdanna til forretningsdrift og var handelsbetjent i Skien frå 1836, der han i åra 1844-48 var kjøpmann. I 1850 tok han over farsgarden Sjåstad i Lier, som han rydda og dyrka opp til å verte den med mest jordvidde i heile Buskerud. Han grunnla det fyrste meieriet i Lier og sette i gang ein trevarefabrikk og dreiv planteskule.

Frå 1853 til 1877 var han medlem av Lier heradsstyre. Han representerte Buskeruds amt på Stortinget i tida 1862-66, der han sokna til dei konservative grupperingane. På 1862-63-Tinget var han medlem av kyrkjekomite nr 2, i 1865-66 medlem av bankkomiteen.

Hofgaard deltok i 1880-åra i den politiske debatten, mellom anna ved å gje ut fleire småskrift. Han var elles mykje interessert i kyrkjelege spørsmål.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Frederik Nicolai Jensen

**Frederik Nicolai Jensen** (), kjend som **Frits Jensen**, var ein norsk prest, kunstnar og stortingsmann. Han var bror til statsråd Christian Jensen.

## Liv og virke

Jensen var son til ein kjøpmann i Bergen, og tok studenteksamen ved Bergen katedralskule i 1837. I 1840 var han cand.theol. Året etter reiste han til Kunstakademie Düsseldorf for å utdanne seg til målar. Han studerte der til 1845, til dels med offentleg stipend.

Då han kom heim frå Düsseldorf, prøvde han å leve som kunstnar i Bergen. Han stod bak etableringa av Det norske Theater i Bergen saman med Ole Bull, og var den fyrste instruktøren ved teateret. Ein periode var han også aktiv i Bergens Haandværkerforening.

I 1854 vart han sokneprest i Bø i Vesterålen, deretter hadde same embetet i Steigen til han døydde. Han representerte Nordland på Stortinget 1862-63, der han var medlem av kyrkjekomiteen.

Jensen målan i 1869/70 altartavla i Vågan kyrkje. Ho vart arkivert då kyrkja vart riva og erstatta av Lofotkatedralen i 1900, men hengt opp i 1948 etter kyrkjelyden sitt ynskje.

Altartavla er utgangspunkt for Herbjørg Wassmo sin roman *Hundre år*.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914

**Denne artikkelen bygger på «[[:nb:Frederik Nicolai Jensen|Frederik Nicolai Jensen]]» frå ,  den 23. august 2014.*
Bønnespirer

**Bønnespirer** er ein type matspire laga av bønner. Fleire ulike bønneslag kan brukast til føremålet, men mungbønner og soyabønner er særleg utbreidde. Bønnespirer kan etast rå, kokt eller steikt. Dei kan også varmast i mikrobølgjeomn.

Tradisjonen med å eta spirer har gamle røter i Asia, der bønnespirer blir brukte i ulike rettar, som salatar, suppar, wokrettar og vårrullar.

Bønnespirer har ein mild delikat og er sprøe i rå tilstand.
Mungbønnespirer er 2-3 mm tjukke og kvite, med bleikgul farge i begge endar. Det grøne bøneskalet kan sitja på eller ikkje.


ചെറുപയർ മുളപ്പിച്ചത്.jpg|Mungbønnespirer med skal.
Sprouting mung beans in a jar.jpg|Bønnespirer laga i glas.
Stamboon poortje.jpg|Bønnespirer i mold (ikkje til å eta).
Korean.cuisine-Kongnamul-01.jpg|Kongnamul er ein koreansk rett laga av soyabønnespirer.


## Kjelder

*«Bønnespirer» , frukt.no
*«Spirer» , frukt.no

## Bakgrunnsstoff
Reidar Strømdahl

**Reidar Strømdahl** () var ein norsk byråkrat og stortingsrepresentant frå Skoger i Buskerud.

Strømdahl var son til ein snikkar. Sjølv utdanna han seg i handel og rekneskap. Frå 1936 var han tilsett i Riksrevisjonen, sidan 1959 som byråsjef. I 1968 vart han direktør ved Lier sjukehus, ei stilling han hadde til 1983.

Strømdahl var stortingsrepresentant for Arbeidarpartiet i fem periodar frå 1950 til 1969. Dei første fire periodane var han innvald frå Vestfold, den siste perioden frå Buskerud. I alle år på Stortinget var han medlem av justiskomiteen, siste fireårsperioden som sekretær. Han var visesekretær for Stortinget frå mai 1956 til januar 1959.

Frå unge år hadde han ei rad offentlege verv, samt tillitsverv i organisasjonar og parti.

## Kjelder
*Norsk Allkunnebok. X. Bandet. 1965
* Stortinget.no
Francesco Zappa av Frank Zappa

***Francesco Zappa*** er eit album frå 1984 av Frank Zappa. Det består av kammermusikk av den italienske komponisten Francesco Zappa, som komponerte mellom 1763 og 1788.

Dei to musikarane er ikkje i slekt.

## Opphav
David Ocker spelte eit stykke av musikken til Francesco Zappa for Frank Zappa fordi han var populær hos somme musikkstudentar. Fordi musikken til Francesco Zappa ikkje var publisert og berre kunne finnast i mormonar-bibliotek, valde Frank Zappa å publisere musikken. Han valde så å programmere somme av desse stykka på den nye Synclavier-synthesizeren sin.

## Innhald
Francesco Zappa var det første albumet der Frank Zappa nytta Synclavier, men ikkje det første han gav ut, sidan synclavier vart nytta på «The Perfect Stranger» og på «Thing-Fish».

## Innhald

## Medverkande
* Frank Zappa - Synclavier

## Kjelder

**Denne artikkelen bygger på «[[:en:Francesco Zappa av Frank Zappa|Francesco Zappa av Frank Zappa]]» frå ,  den 23. august 2014.* 
*** oppgav desse kjeldene:*

## Bakgrunnsstoff
*Albumdetalj
Christian Horrebow Homann

**Christian Horrebow Homann** () var ein norsk lege og stortingsmann, fødd og død i Kragerø.

Homann, som var son til ein distriktslege, vart student i 1842 og cand.med. i 1849. Deretter arbeidde han i teneste hos far sin til denne døydde i 1860, tok då over som distriktslege etter faren. Han deltok i 1867 på den internasjonale legekongressen i Paris, og seks år seinare som Noregs delegat ved den tredje internasjonale kongressen i Wien. «Homann var føre si tid når det galdt å finna årsaka til dei epidemiske sjukdomane, som han hevda kom av levande smittestoff». Han granska også utbreiinga av tuberkulosen.

Homann var i årevis medlem av Kragerø bystyre og ei tid ordførar. Han representerte Kragerø på Stortinget 1874-76. I 1874 var han medlem av bankomitteen, 1875-76 av næringskomite nr 1. Han sa frå seg attval.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Norsk Allkunnebok. VI. Bandet. 1955
*
Henrik Klaveness

**Henrik Klaveness** () var ein norsk skipper, gardbrukar og stortingsmann frå Sandar i noverande Sandefjord kommune.

Klaveness var fødd på storgarden Gokstad i Sandar. Faren dreiv denne attåt han var skipper. Allereie då han var 10 år gammal vart han hyra til dekksgut på skipet faren førte. Frå 1850 til -62 var han sjølv skipper. Sidan var han brukar av Gokstad-garden, i tillegg var han kasserar i den lokale sparebanken frå 1878.

Perioden 1863-77 var han ordførar i Sandar, som då heitte Sandeherad, dessutan var han forlikskommissær. Tingperiodane 1871-73 og 1874-76 representerte han Jarlsberg og Larviks amt på Stortinget. Begge periodane var han medlem av næringskomite nr 2.

Klaveness døydde på Gokstad.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
*
The Old Masters

***The Old Masters*** er ein plateboksserie av Frank Zappa, gjeven ut i tre volum på Barking Pumpkin Records frå april 1985 til desember 1987, med studio- og konsertalbum av Zappa og The Mothers of Invention opphavleg gjevne ut frå 1966 til 1976 på andre selskap, i tillegg «Mystery Discs» som inneheldt songar som ikkje var gjeven ut før. 

Boksen inneheld nye miksar og redigeringar av Zappa i hans eige Utility Muffin Research Kitchen, førebudd for CD-formatet. Albuma vart remiksa og redigert på ny, og er ofte heilt forskjellige frå dei originale utgåvene. 

Serien fekk god kritikk, men ein del likte ikkje endringane til Zappa, mellom anna at han spelte inn rytmeseksjonen på ny for albuma *[[We're Only in It for the Money]]* og *[[Cruising with Ruben & the Jets]]*, som førte til eit søksmål over ubetalte honorar.

## Innhald

; *The Old Masters Box I*
* *[[Freak Out!]]*
* *[[Absolutely Free]]*
* *[[Lumpy Gravy]]*
* *[[We're Only In It For The Money]]*
* *[[Cruising With Ruben & The Jets]]*
* *[[Mystery Disc]]*

; *The Old Masters Box II*
* *[[Uncle Meat]]*
* *[[Hot Rats]]*
* *[[Burnt Weeny Sandwich]]*
* *[[Weasels Ripped My Flesh]]*
* *[[Chunga's Revenge]]*
* *[[Fillmore East, June 1971]]*
* *[[Just Another Band From L.A.]]*
* *[[Mystery Disc]]*

; *The Old Masters Box III*
* *[[Waka/Jawaka]]*
* *[[The Grand Wazoo]]*
* *[[Over-Nite Sensation]]*
* *[[Apostrophe (')]]*
* *[[Roxy & Elsewhere]]*
* *[[One Size Fits All]]*
* *[[Bongo Fury]]*
* *[[Zoot Allures]]*

## Kjelder

**Denne artikkelen bygger på «[[:en:The Old Masters|The Old Masters]]» frå ,  den 23. august 2014.* 
*** oppgav desse kjeldene:*
Frank Zappa Meets the Mothers of Prevention

***Frank Zappa Meets the Mothers of Prevention*** er eit album frå 1985 av Frank Zappa. Det vart opphavleg gjeven ut som to litt forskjellige versjonar i USA og Europa.

Albumtittelen er ein referanse til lobbygrubba PMRC, som kravde at plateselskap måtte setje åtvaringsmerke på album dei rekna som støytande, og det tidlegare bandet til Zappa, The Mothers of Invention.

## Utgjeving
Etter distribusjonsproblem med med albumet *[[Thing-Fish]]*, som den tidlegare Barking Pumpkin-distributøren MCA Records nekta å gje ut, gjorde Zappa ein avtale med EMI Records, som gav ut *[[Them Or Us]]* og *Thing-Fish* på Capitol Records i USA. Zappa skreiv ei «åtvaring» på plateomslaga til desse albuma som sa at albumet hadde innhald «som eit verkeleg fritt samfunn verken ville frykte eller undertrykke», og ein «garanti» som sa at teksten ikkje ville «føre til evig pinsle i ein stad der fyren med horn og spiss stav bur».

Den originale USA-versjonen av albumet inneheld sporet «Porn Wars» &mdash; ein lydcollage med utdrag frå PMRC-høyringane. Dette sporet vart fjerna frå andre versjonar og erstatta med tre andre stykke: «I Don't Even Care», skriven av Zappa og Johnny «Guitar» Watson, og to instrumentale spor &mdash; «One Man, One Vote» (på Synclavier) og «H.R. 2911», som nyttar somme av bakgrunnsmusikken frå «Porn Wars», utan PMRC-høyringa. 

## Innhald

## Medverkande
*Frank Zappa – vokal, gitar, synclavier, produsent
*Johnny «Guitar» Watson – vokal, gitar på «I Don't Even Care»
*Ike Willis – vokal, gitar
*Ray White – vokal, gitar
*Bobby Martin – vokal, klaverinstrument
*Steve Vai – gitar
*Tommy Mars – klaverinstrument
*Scott Thunes – bass
*Chad Wackerman – trommer
*Ed Mann – perkusjon
*Moon Zappa – vokal
*Dweezil Zappa – vokal
*John Danforth – stemme på «Porn Wars»
*Ernest Hollings – stemme på «Porn Wars»
*Paul S. Trible, Jr. – stemme på «Porn Wars»
*Paula Hawkins – stemme på «Porn Wars»
*J. James Exon – stemme på «Porn Wars»
*Al Gore – stemme på «Porn Wars»
*Tipper Gore – stemme på «Porn Wars»
*Bob Stone – lydteknikar

## Salslister
**Album** - *[[magasinet Billboard|Billboard]]* (Nord-Amerika)

## Kjelder

**Denne artikkelen bygger på «[[:en:Frank Zappa Meets the Mothers of Prevention|Frank Zappa Meets the Mothers of Prevention]]» frå ,  den 23. august 2014.* 
*** oppgav desse kjeldene:*


## Bakgrunnsstoff
*Release details
Mannsdagen

**Den internasjonale mannsdagen** er ein global dag for markering av saker knytte til menn som finn stad den 19. november kvart år. Grunngivingane til arrangørane for arrangementet har variert. Fleire arrangørar har opplyst at formålet er å vera ein kampdag for menns rettar, og har samanlikna mannsdagen med Den internasjonale kvinnedagen. I motsetning til kvinnedagen, har mannsdagen ingen offisiell status hos FN.

Mannsdagen har vore lagt til mellom anna 7. februar, 7. oktober eller 19. november. I Noreg har det med ujamne mellomrom vore skipa til mannsdag i privat regi 19. november, kjenneteikna av at talet på deltakarar har vore lite. Meininga med markeringane er gjere synleg at menn manglar rettar på visse område i høve til kvinner. Mannsdagen skal vere ei samling for alle som vil kjempe mot dei tradisjonelle og avgrensande førestellingane om kjønn og kjønnsroller.

Kultur- og likestillingsminister Lubna Jaffery uttalte følgjande om mannsdagen i *Nyhetsmorgen* på NRK P2 19. november 2024:

«Det er mange likestillingssutfordringar også for menn. For å nemna nokon: Dei er overrepresenterte på ein del dårlege statistikkar. Til dømes er den vanlegaste dødsårsaka blant unge menn sjølvmord. Me veit at unge menn dominerer på kriminalitetsstatistikken. Me veit også at menn i større grad utøver vald, men også blir utsett for vald; ikkje heime, men ute. Så vald er ein komponent i fleire menns liv. Me veit også at menn slit meir med rus enn kvinner. Og så veit me at menn har kortare levealder. Dei døyr tidlegare, og fleire døyr av kreft. Dette er likestillingsutfordringar.»

«Gutar og menn opplever utfordringar på ei rekkje område. Det kan vera under utdanning, i familielivet, eller når det gjeld fysisk og psykisk helse. Dette er det viktig at me snakkar om på mannsdagen, og eigentleg alle andre dagar. Skal likestillingsprosjektet ha legitimitet må det omfamna alle kjønn», sa Liza Reisel, forskar ved Institutt for samfunnsforsking, i samband med mannsdagen i 2024.

## Kjelder


## Bakgrunnsstoff
*Mannsdagsbloggen 
*Likestillingsombodet om menn og diskriminering. 
*Nettsider for International Mens Day November 19, basert i Australia.
Energidrikk

**Energidrikk** er ei drikke med tilsetjingsstoff som sukker og koffein som skal tilføre energi.

Inntil 2009 var det i Norge forbode å selje drikke med koffeininnhald på over 150 mg/l. I 2009 førte nye EU-regler til at forbodet blei oppheva og energidrikk med stoffet taurin og høgare koffeininnhald blei tillatt seld. Folkehelseinstituttet har advart mot energidrikk da det høge innhaldet av sukker og koffein kan føre til helsefare, spesielt ved barn og unge.

## Koffeinavhengig?
Som nemnt ovanfor, er det koffein i energidrikk. Ekspertane åtvarar mot høgt inntak av Koffein. For mykje koffein kan føre til avhengigheit.
Blir ein avhengig av koffein, må ein ha det for at hovudet skal fungere som det skal. Viss Du blir forstyrra ved daglege gjeremål, kan det vere eit teikn på avhengigheit. 

**[http://livestrong.com Livestrong.com], meiner det er nokre teikn ein kan sjå etter for å finne ut om ein er avhengig:**
* Hovudpine, som gjerne oppstår 12-14 timar etter siste inntak
* Plutseleg og valdsam [tørste] som også oppstår i tidsrommet 12-14 timar etterpå.
* Ein får problem med konsentrasjon uten [koffein

Viss ein kjenner seg igjen i punkta ovanfor, kan ein prøve:
* Å bytte til noko med mindre koffein.
* Sjekk om medesinane du brukar er koffein i.
* Ta det roleg og ikkje stress. Då kjem kanskje hovudpina. Vær alikavel streng mot deg sjølv. 
* Bytt drikke ofte og tenk over: ***Treng eg denne boksen?***

## Nokre energidrikker
* Battery
* Burn
* Mad-Croc
* Monster energidrikk
* Red Bull
* Urge Intense
* X. RAY Energy
* one energy drink
* rockstar energy drink
* Red devil energy
* 1080 Energybag 
* Tonino Lamborghini energy drink

## Sjå også
* Sportsdrikk
* Hekta på koffein? 

## Referansar

## Bakgrunnsstoff

__NOTOC__
Does Humor Belong in Music?

***Does Humor Belong in Music?*** er eit konsertalbum av Frank Zappa.

## Utgjeving
Albumet inneheld konsertopptak frå oktober–desember 1984. Det var det første albumet til Zappa som berre vart gjeve ut på CD.

Ein heiemvideo (seinare gjeven ut på DVD) med same namn kom òg. «Zoot Allures», «Tinsel Town Rebellion», «Trouble Every Day» og «Whipping Post» er med på begge, men i forskjellige utgåver. Fragment av «Hot-Plate Heaven» finst òg i videoen (med berre versa av songen). Omslaget til albumet og videoen var det same. 

## Innhald

## Medverkande
*Frank Zappa – sologitar, vokal
*Ray White – rytmegitar, vokal
*Ike Willis – rytmegitar, vokal
*Bobby Martin – klaverinstrument, saksofon, vokal, valthorn
*Allan Zavod – klaverinstrument
*Scott Thunes –  bassgitar
*Chad Wackerman – trommer
*Dweezil Zappa – sologitar på «Whipping Post»

## Kjelder

**Denne artikkelen bygger på «[[:en:Does Humor Belong in Music?|Does Humor Belong in Music?]]» frå ,  den 23. august 2014.* 
*** oppgav desse kjeldene:*
Allan Zavod

**Allan Zavod** () var ein australsk pianist, komponist, jazzmusikar og stundom dirigent som hovudsakleg hadde karrieren sin i Amerika.

Zavod gjekk på Melbourne Conservatorium ved University of Melbourne i 1969. Han vart oppdaga av Duke Ellington, som fekk han over til Berklee College of Music i Boston – der Zavod seinare vart professor i musikk. 

Zavod spelte med mange kjende musikarar som Duke Ellington, Cab Calloway, George Benson, Eric Clapton og Frank Zappa, i tillegg til australske musikarar som James Morrison, Kate Ceberano og Judith Durham. Han spelte for dei kongelege i Storbritannia og fleire statsleiarar. 

Som filmkomponist skreiv Zavod musikk for over 30 filmar, mellom anna ein film med Eric Clapton.

## Kjelder

**Denne artikkelen bygger på «[[:en:Allan Zavod|Allan Zavod]]» frå ,  den 23. august 2014.* 
*** oppgav desse kjeldene:*
Hans Svarstad

**Hans Paulson Svarstad** () var ein norsk lærar, politikar og forfattar frå Innvik i Stryn kommune.

Etter å ha gått amtsskulen på Eid i Nordfjord, tok Svarstad eksamen frå Volda lærarskule i 1907. Han fekk same året arbeid på folkehøgskulen Framnes, der han vart verande i 30 år. I 1931 vart han styrar for Framnes mellomskule, ei stilling han hadde til 1943.

Svarstad representerte Kristeleg Folkeparti og Hordaland på Stortinget frå 1937 til 1953.

Han gav ut forteljingane *Ættararv* i 1929 og *Frå Bøgrendi* året etter. I 1925 gav han i samarbeid med H. Høeg ut *Lesebok for norsk ungdom*.

Han fekk både Kongens fortenestemedalje i gull og Klostermedaljen.

Svarstad er gravlagd på Vikøy kyrkjegard.

## Bibliografi
### Bøker
*

*

*

### I bøker - eit utval
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Norsk Allkunnebok. X. Bandet. 1965
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Hans Svarstad i Allkunne
* Gravminner i Norge

## Bakgrunnsstoff
* Om Hans Svarstad i Lokalhistoriske artiklar Sogn og Fjordane
Hans Bang

**Hans Bang** () var ein norsk kjøpmann, skipsreiar, ordførar og stortingsmann frå Risør.

Bang var son til ein kjøpmann. Han dreiv sjølv som kjøpmann i fødebyen frå 1847 til 1874, attåt at han var trelasthandlar og skipsreiar. I 1874 busette han seg på garden Tanum i Brunlanes som han åtte, men flytta allerie året etter til Kristiania, der han budde resten av livet.

Bang var i mange år ordførar i Risør, og dessutan kemnar og styreleiar («direktør») i den lokale sparebanken. Valbolken 1874-76 representerte han valkrinsen Østerrisør på Stortinget, der han var medlem av protokollkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Peder Christian Bjørnsgaard

**Peder Christian Bjørnsgaard** () var ein norsk telegrafist, redaktør og stortingsmann frå Fåberg i Oppland, busett i Risør.

Bjørnsgaard var son til ein gardbrukar og kyrkjesongar. Sjølv gjekk han i vel eitt år på Lillehammer realskule, seinare arbeidde han på kontoret til generalmajor P.H. Birch. I 1856 tok han telegrafisteksamen og gjorde dei to neste åra teneste i Arendal. Frå 1859 til 1906 var han styrar av telegrafstasjonen i Risør. Åra 1867-73 redigerte han «Nedenes Amtstidende» og 1877-80 bladet «Norge». I meir enn 50 år skreiv han artiklar i ulike aviser.

Bjørnsgaard var medlem av Risør bystyre og i mange år ordførar. Han representerte valkrinsen Østerrisør på Stortinget frå 1868 til -73 og på ny 1877-79. Alle tre tingperiodane var han medlem av protokollkomiteen, sekretær i komiteen den siste treårsbolken. Same treårsbolken var han også sekretær i Odelstinget. Bjørnsgaard var ein mykje aktiv talsmann for venstrepolitikken i Noreg i 1870-åra. Han gav i 1911 ut *Spredte Minder fra 50- til 70-aarenes Norge*. 

Han døydde i Risør.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Forskningsmagasinet Apollon

***Forskningsmagasinet Apollon*** er eit populærvitskapleg forskingstidsskrift utgjeve av Universitetet i Oslo. Magasinet er meint både for lesarar utanfor universitetet, og for dei som studerer og arbeider ved universitetet. Det skal gje kunnskap om forskingsverksemda ved universitetet, særleg om grunnforskinga, og spegle av både breidda og kvaliteten i forskingsaktiviteten. Dessutan skal magasinet bidra til og opne opp for debatt om forskinga og resultata av ho.

Apollon kjem ut med fire papirutgåver i året, og med ei nettutgåve som stendig oppdaterast med nye aktuelle artiklar om ulike tema. Papirutgåva har eksistert frå 1991, og nettutgåva er ei av dei fyrste som vart lansert av eit norsk tidsskrift. Nettutgåva har eit søkbart arkiv med fleire hundre artiklar frå 1994 og fram til idag.

Den greske guden Apollon har gjeve namn til magasinet av di denne guden er avbilda i logoen og seglet til Universitetet i Oslo.

## Bakgrunnsstoff
*Internettsidene til ''forskningsmagasinet Apollon''
Antoura

**Antoura** (arabisk عينطورة) er ein by i i Keserwan distrikt i Libanonfjella guvernement i Libanon. Han ligg 21 km nord for Beirut i hjartet av Libanonfjella, med furukledde dalar på ei side og utsyn over Middelhavet på den andre. Antoura har kring 3200 innbyggjarar.

Innbyggjarane består hovudsakleg av maronittiske katolikkar. 

## Historie
Antoura er ein gammal landsby og det er funne reiskapar i nærleiken frå steinalderen. Antoura har vore kontinuerleg busett sidan 1657. 

Vitjingsklosteret vart grunnlagd i 1746 og var eit nonnekloster, som frå 1862 vart den første jenteskulen i heile regionen. 

## Kjelder

**Denne artikkelen bygger på «[[:en:Aintoura|Aintoura]]» frå ,  den 23. august 2014.* 
*** oppgav desse kjeldene:*
Nils Jørgen Gregersen

**Nils Jørgen Gregersen** () var ein norsk offiser, forfattar og stortingsmann frå Kristiania.

Gregersen var son til ein børsemakar i hovudstaden. Han gjekk krigsskulen frå 1856 til -60 og var deretter tilslutta Trondhjems infanteribrigade, avanserte til kaptein i 1872. Frå 1864 til 1883 budde han i Volda og arbeidde som veginspektør for Sunnmøre og ein del av Nordfjord. I 1891 vart Gregersen utnemnd til oberstløytnant i Telemarkske linjebataljon, med bustad i Skien. Perioden 1893-98 var han oberst i Bergenske brigade, budde i Vik i Sogn. Til sist sjef 1898-1905 for Kristiansandske brigade, busett i Kristiansand.

Medan han budde i Volda, var Gregersen varaordførar i kommunen frå 1872 til -80. I tillegg var han forlikskommissær og medlem av matrikkelkommisjonen. Valbolken 1880-82 representerte han Romsdals amt på Stortinget, sameleis ved omframtstortinget 1882. På Tinget var han medlem av militærkomiteen og slutta seg til venstreopposisjonen. Han flytta til Trondheim i 1883 og var medlem av bystyret frå 1887. Gregersen var medlem av to statlege utval; Militærkommisjonen av 1880 og Vårsildkommisjonen.

Gregersen var ein ivrig jeger og fiskar og gav ut verket *Norges Natur* i 1909. Året etter kom *Hvem berøvede Kong Oscar den norske Krone?*. Elles forfatta han fleire militære avhandlingar.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Zgharta

**Zgharta** eller *Zghorta* (arabisk زغرتا) er ein stor by Nord-Libanon med kring 90&nbsp;000 innbyggjarar. Han er administrasjonssenter i Zgharta distrikt. 

Zgharta ligg kring 150 meter over havet mellom elvane Jouit og Rashein. Han ligg 23 km frå Ehden, 11 km frå kystbyen Tripoli, 89 km frå hovudstaden i Libanon, Beirut, og 82 km frå den næraste syriske byen, Tartous. Historia og folket har nære band til landsbyen Ehden. Dei fleste innbygggjarane i Zgharta har sommarhus i Ehden, og om vinteren er Ehden nesten folketom. 

To presidentar i Libanon kjem frå Zgharta, Suleiman Frangieh og René Moawad, i tillegg til fleire politikarar som Hamid Frangieh, Youssef Karam, Semaan El Douaihy, Suleiman Frangieh, Jr, Nayla Moawad, Estephan El Douaihy, Salim Bey Karam, Tony Frangieh, Jawad Boulos, Michel Moawad og Youssef Bahha El Douaihy. 

Tradisjonelt har jordbruk vore hovudnæringa, med mange olivenlundar og eplehagar. I nyare tid har tenester og produksjon vokse kraftig. 

## Historie
Zghartasletta kring Zgharta var truleg busett sidan yngre steinalder av Qaraoun-kulturen og det er gjort funn av tunge flint-reiskap og økser, som dokumentert av R. Wetzel og J. Haller i 1945.

Det er gjort funn som tyder på at området kring Zgharta var busett kring 200 fvt. og på 100- og 200-talet var det festningsverk her. Dagens by og dei nære banda til landsbyen Ehden byrja på 1500-talet. 

## Sjå òg
* Ehden

## Kjelder

**Denne artikkelen bygger på «[[:en:Zgharta|Zgharta]]» frå ,  den 23. august 2014.* 
*** oppgav desse kjeldene:*


## Bakgrunnsstoff
* Zgharta historie
* http://www.zgharta.com
* http://www.zgharta.gov.lb
Bsharri distrikt

**Bsharri distrikt** er ein av sju distrikt (*[[qadaa]]*) i Nord guvernement i Libanon.

## Geografi
Bsharri distrikt er eit fjelldistrikt. Dei fleste av dei 26 landsbyane ligg ei høgd over 1000 meter over havet. Distriktet grensar til Zgharta og Miniyeh-Danniyeh distrikt i nord, Koura distrikt i vest, Baalbek distrikt i aust og Batroun distrikt i sør.

Distriktet består av 26 landsbyar. Her ligg nokre viktige landemerke frå tidleg kristendom og maronittisk historie. Distriktet omfattar størsteparten av Kadishadalen, der eremittar har vore busett sidan 600-talet. Det er meir enn 26 kloster i denne dalen, som alle er meir enn 1000 år gamle. Øvst i dalen ligg den sogeomspunne sederskogen Guds seder. 

## Folkesetnad
Folkesetnaden i distriktet var estimert til 76&nbsp;831, men folkesetnaden er truleg opp under 100&nbsp;000. Administrasjonssenter i distriktet er Bsharri. 

Bsharri består hovudsakleg av maronittiske katolikkar. Filosofen Khalil Gibran voks opp her før han flytta til USA.

## Byar og landsbyar
(ufullstendig)
* Abdeen
* Bane
* Bani Saab
* Bazoun
* Barhalyoun
* Beit Minzer
* Bekaa Kafra (St. Charbel)
* Bolla 
* Blaouza
* Bqarqacha 
* Bsharri
* Brisat
* Dimane
* El-Arz (Guds seder)
* Hadath El Jebbeh 
* Hadchit
* Hasroun
* Kadishadalen 
* Kanate
* Kanyour
* Mazraat Assaf
* Metrit
* Qnat
* Shira
* Tourza
* Wadi Qannoubine

## Kjelder

**Denne artikkelen bygger på «[[:en:Bsharri District|Bsharri District]]» frå ,  den 23. august 2014.* 
*** oppgav desse kjeldene:*
Jazz from Hell

***Jazz from Hell*** er eit instrumentalalbum av Frank Zappa som han vann ein Grammy for. Det kom ut i 1986 på Barking Pumpkin Records (vinyl) og Rykodisc (CD).

## Albuminformasjon
All songane er laga og framført av Frank Zappa på Synclavier DMS med unntak av «St. Etienne», ein gitarsolo frå eit konsertopptak av «Drowning Witch» frå ein konsert i Saint-Étienne i Frankrike under ein turné i 1982. 

«While You Were Art II» er ein Synclavier-versjon basert på ein transkripsjon av ein improvisert gitarsolo på songen «While You Were Out» frå *[[Shut Up 'n Play Yer Guitar]]*. Den ikkje-utgjevne originale Synclavier-versjonen vart laga med berre FM-synthen på synthesizeren, medan innspelinga på albumet vart Zappa sitt «deluxe»-arrangement med nyare samplingar og klangar. 

«G-Spot Tornado» var eit stykke Zappa meinte var umogeleg for menneske å spele. Det vart framført av Ensemble Modern på konsertinnspelinga *[[The Yellow Shark]]*.

## Utgjeving
Det vart gjeve ut i Europa på CD i lag med ni spor frå *[[Frank Zappa Meets the Mothers of Prevention]]* på same plate.

## Prisar
Zappa vann ein Grammy for beste instrumentale rock for albumet i 1988. 

## Kontrovers
Sjølv omd et er eit instrumentalalbum kom det rapportar, som ikkje er stadfesta, om at Fred Meyer-kjeda selde *Jazz from Hell* med eit *[[Parental Advisory]]*-merke på. Dette kan ha kome av striden Zappa hadde med PMRC, bruken av ordet «hell» i albumtittelen, eller sporet «G-Spot Tornado».

## Innhald

## Medverkande
;Musikarar
* Frank Zappa&nbsp;– Sologitar, synclavier, klaverinstrument, plateprodusent
* Ed Mann&nbsp;– perkusjon
* Tommy Mars&nbsp;– klaverinstrument
* Bobby Martin&nbsp;– klaverinstrument, saksofon
* Scott Thunes&nbsp;– bassgitar, klaverinstrument
* Steve Vai&nbsp;– rytmegitar
* Chad Wackerman&nbsp;– trommer
* Ray White&nbsp;– rytmegitar

## Kjelder

**Denne artikkelen bygger på «[[:en:Jazz from Hell|Jazz from Hell]]» frå ,  den 23. august 2014.* 
*** oppgav desse kjeldene:*
London Symphony Orchestra, Vol. II

***London Symphony Orchestra, Vol. 2*** er eit album frå 1987 der musikken til Frank Zappa vart framført av London Symphony Orchestra. Det er ein oppfølgjar til *[[London Symphony Orchestra, Vol. 1]]* frå 1983, og vart spelt inn samtidig som denne, i januar 1983. Dei to albuma vart seinare slått saman og gjeven ut på CD på Rykodisc som *London Symphony Orchestra Vol. 1 & 2* (1995).

## Sporliste

## Medverkande

### Musikarar
*The London Symphony Orchestra dirigert av Kent Nagano
*Chad Wackerman – trommer
*Ed Mann – perkusjon

### Produksjon staff
*Frank Zappa – produsent
*Mark Pinske – lydteknikar
*James Stagnita – grafisk design
*Mark Hanauer – fotografi

## Kjelder

**Denne artikkelen bygger på «[[:en:London Symphony Orchestra, Vol. II|London Symphony Orchestra, Vol. II]]» frå ,  den 23. august 2014.* 
*** oppgav desse kjeldene:*



## Bakgrunnsstoff
*Albumdetaljar
*Utgjeving
Guitar av Frank Zappa

***Guitar*** er eit album av Frank Zappa frå 1988. Det er ein oppfølgjar til *[[Shut Up 'n Play Yer Guitar]]* frå 1981. Albumet består av Zappa sine gitarsoloar frå konsertopptak mellom 1979 og 1984. Albumet gav Zappa den sjette Grammy-nominasjonen hans for beste rockeinstrumental.

## Bakgrunn
*Guitar* vart opphavleg meint som ei trippelplate, slik *[[Shut Up 'n Play Yer Guitar]]* hadde vore, men Zappa valde å gje denne ut på CD. Albumet var det første Zappa samstundes gav ut på vinyl og CD. Den doble CDen vart gjeven ut av Rykodisc i USA og Zappa Records i Europa, med 32 spor, medan den doble LP-plata vart korta ned til 19 spor på Barking Pumpkin-etiketten til Zappa.

Bortsett frå «Watermelon in Easter Hay», «Sexual Harassment In The Workplace» og «Outside Now», er alle spora frå gitarsoloar i andre songar, slik det var på *Shut Up 'n Play Your Guitar*. Andre soloar var utdrag frå «The Black Page», «Let's Move to Cleveland», «Drowning Witch», «Zoot Allures», «Whipping Post», «City of Tiny Lites», «Advance Romance», «Hot-Plate Heaven at the Green Hotel», «King Kong», «Easy Meat», «Ride My Face to Chicago», «Sharleena», «A Pound for a Brown on the Bus» og «Inca Roads».

Namna på spora, som ikkje er knytt til dei originale songane, har mange referansar til popkulturen og verdshistoria. «Do Not Pass Go» syner til eit kort i *[[brettspelet Monopol]]*; «Jim & Tammy's Upper Room» referer til televangelisten Jim Bakker og kona Tammy Faye Messner; «Were We Ever Really Safe in San Antonio?», «Sunrise Redeemer» og  «Hotel Atlanta Incidentals» syner til stader der desse stykka vart spelte; «Move It or Park It» er eit kvardagsuttrykk som kan uttrykke frustrasjon med ein fryktsam sjåfør; «Orrin Hatch on Skis» syner til senatoren Orrin Hatch; «But Who Was Fulcanelli?» syner til eit alias som franske forfattarar og alkymistar i Frankrike nytta på 1800-talet; «For Duane» syner til Duane Allman, sidan Zappa spelte «Whipping Post»; «GOA» .

«Chalk Pie» var tittelen på eit album Zappa hadde tenkt å gje ut i 1982. Songane frå dette albumet hamna på *[[Ship Arriving Too Late to Save a Drowning Witch]]* og *[[The Man from Utopia]]*.

«In-A-Gadda-Stravinsky» refererer både til Iron Butterfly sin «In-A-Gadda-Da-Vida» og komoponisten Igor Stravinsky, ein av inspirasjonskjeldene til Zappa. Under stykket spelar bassisten Scott Thunes det kjende motivet frå «In-A-Gadda-Da-Vida», medan Zappa speler ei linje frå Stravinsky sin *[[Vårofferet]]*.

## Innhald

### Vinylversjon

## Medverkande

*Frank Zappa - gitar
*Ray White - gitar
*Steve Vai - gitar
*Tommy Mars - klaverinstrument
*Bobby Martin- klaverinstrument
*Ed Mann - perkusjon
*Scott Thunes - bassgitar
*Chad Wackerman - perkusjon
*Ike Willis - gitar
*Allan Zavod - klaverinstrument
*Denny Walley - gitar
*Warren Cuccurullo - gitar
*Arthur Barrow - bassgitar
*Vinnie Colaiuta - perkusjon
*Peter Wolf - klaverinstrument

## Kjelder

**Denne artikkelen bygger på «[[:en:Guitar (album)|Guitar (album)]]» frå ,  den 23. august 2014.* 
*** oppgav desse kjeldene:*
You Can't Do That on Stage Anymore, Vol. 1

***You Can't Do That on Stage Anymore, Vol. 1*** er eit dobbeltalbum med konsertopptak av Frank Zappa. Detkom ut i 1988 på Rykodisc.

## Innhald

## Medverkande
*Frank Zappa – lydteknikar, klaverinstrument, vokal, produsent, gitar
*Mark Volman – vokal
*Howard Kaylan – vokal
*Chad Wackerman – vokal
*Ray Collins – gitar, vokal
*Ike Willis – gitar, vokal
*Lowell George – gitar, vokal
*Ray White – gitar, vokal
*Adrian Belew – gitar, vokal
*Warren Cuccurullo – gitar, orgel
*Ian Underwood – gitar,  blåseinstrument , klaverinstrument
*Steve Vai – gitar
*Dweezil Zappa – gitar
*Denny Walley – slidegitar, vokal
*Jim Sherwood – gitar,  blåseinstrument , vokal
*Scott Thunes – bassgitar, synthesizer, vokal
*Jim Pons – bassgitar, vokal
*Roy Estrada – bassgitar, vokal
*Jeff Simmons – bassgitar
*Tom Fowler – bassgitar
*Patrick O'Hearn –  blåseinstrument , bassgitar
*Arthur Barrow – klaverinstrument, bassgitar
*Peter Wolf – klaverinstrument
*Allan Zavod – klaverinstrument
*Don Preston – klaverinstrument
*Ruth Underwood – klaverinstrument, perkusjon
*Bobby Martin – klaverinstrument, vokal, saksofon
*Tommy Mars – klaverinstrument, vokal
*George Duke – klaverinstrument, vokal
*Motorhead Sherwood – barytonsaksofon
*Napoleon Murphy Brock – saksofon, vokal
*Bunk Gardner – tenorsaksofon, trompet
*Bruce Fowler – trombone
*Vinnie Colaiuta – trommer
*Ralph Humphrey – trommer
*Art Tripp – trommer
*David Logerman – trommer
*Aynsley Dunbar – trommer
*Terry Bozzio – trommer
*Chester Thompson – trommer
*Jimmy Carl Black – trommer, perkusjon
*Ed Mann – perkusjon

## Kjelder

**Denne artikkelen bygger på «[[:en:You Can&#39;t Do That on Stage Anymore, Vol. 1|You Can&#39;t Do That on Stage Anymore, Vol. 1]]» frå ,  den 24. august 2014.* 
*** oppgav desse kjeldene:*


## Bakgrunnsstoff
*Tekst og informasjon
*Utgjeving
Lorenz Vogt

**Lorenz Juhl Vogt** () var ein norsk embetsmann og stortingsmann frå Kristiania. David Vogt var far hans.

Han vart student i 1844 og cand.jur. i 1849. Etter ei lang utlandsreise arbeidde han i to år på byfutkontoret hos faren i Moss. Frå 1853 var han tilsett i Finansdepartementet, fyrst som kopist, sidan 1858 som byråsjef. I 1865 vart han tollinspektør i Fredrikshald, ei stilling han hadde til 1901, kort tid før han døydde. Han tok også del i lokalpolitikken, var medlem av bystyret frå 1868 til 1884 og ordførar i åtte år.

Vogt representerte Fredrikshald på Stortinget i tida 1874-79. I begge treåsperiodane var han medlem av tollkomiteen, i den siste også av Lagtinget. Allereie i 1858 var han medlem av ein kongeleg kommisjon om revisjon av tolltariffane, ni år seinare var han formann i tollovskommisjonen av 1867. Sidan var han medlem av tolltariffkommisjonen 1874 og utskipingskommisjonen 1878. I 1889 var han med i den svensk-norsk mellomrikslov-komiteen, leiar for den norske avdelinga av komiteen.

Han døydde i Sandefjord.

## Kjelder
*  
*
Ingebrigt Løberg

**Ingebrigt Olsson Løberg** () var ein lærar og stortingsrepresentant frå Målselv i Troms.

Løberg var son til ein gardbrukar på Alapmo i Målselv. Sjølv vart han seminarist frå Seljord i 1896 og arbeidde så som lærar i Øvre Eiker, deretter i Fyresdal frå 1897 og i Nord-Odal frå 1900. Han kom med i formannskapet i Nord-Odal i 1909 og var ordførar frå 1911. I 1906 vart han formann i Vinger og Odalens arbeidersamlag. Han representerte Vinger og Odalen krins på Stortinget valperioden 1911-13, vald for Arbeiderdemokratene. I 1913 var han sekretær i konstitusjonskomiteen til han vart permittert den 11. juli. Tolv dagar seinare døydde han i Kristiania.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Karl Sanne

**Karl Sanne** () var ein norsk gardbrukar og stortingsrepresentant frå Vanse i Vest-Agder. Han var medlem av Høgre.

Sanne var fødd i Farsund, son til ein snikkarmeister. Han voks til dels opp på garden hos ein pleiefar i Vanse, og overtok i 1894 garden Bryne etter denne. Frå 1897 var han også  kasserar i Vanse Sogns Sparebank.

Sanne var medlem av Vanse formannskap 1896–1917, varaordførar 1907–10, medlem av Lista formannskap 1918–19, ordførar i Lista 1919–22 og medlem av Svelvik bystyre 1931–37.
Sanne hadde ei rad tillitsverv utanom politikken, mellom anna var han åstadskommissær i fire år og medlem av forstandarskapen i Svelvik og Strøms Sparebank 1927–37.

Sanne representerte einmannskrinsen Lister på Stortinget periodane 1913–15 og 1919–21 og Vest-Agder åra 1922–27. Han var lagtingspresident 1920-21 og kyrkje- og undervisningsminister i Abraham Berge si regjering 1923–24. Sanne veksla frå den eine komiteen til den andre i sitt liv på Stortinget. Han var medlem av landbrukskomiteen 1913-15, utanriks- og konstitusjonskomiteen 1919-21, militærkomiteen 1922-24, og kyrkje- og skulekomiteen 1925-27. Sannne var medlem av sentralstyret for Høgre frå 1915.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Bokmålswikipedia
*
Elias Trætteberg

**Elias Trætteberg** () var ein norsk skulemann og politikar frå Løten. Tingperioden 1919-21 representerte han Høgre i Hamar og Kongsvinger på Stortinget.

Han var son til ein gardbrukar i Rogstad krins i Løten. Trætteberg tok eksamen ved Hamar seminar i 1884. Sidan var han lærar i folkeskulen i Hamar, skuleinspektør 1922-34. Tida 1898-1922 var han også kyrkjesongar.

Frå 1886 var han medredaktør i Norsk skoletidende og deretter eineredaktør i perioden 1918-34. Deretter var han medredaktør i Norsk Skuleblad fram til 1938. 

Perioden 1919-21 representerte han einmannskrinsen Hamar og Kongsvinger på Stortinget, der han var medlem av kyrkje- og skulekomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914